techiaith/cofnodycynulliad_en-cy huggingface dataset:
English: The leader of the house will be aware that Caerphilly council will be spending another £193,000 to cover the ongoing costs of the ongoing, never-ending senior officer pay scandal, a cost, of course, which is being borne by local people themselves through no fault of their own. The total cost of this entire fiasco now is well over £5 million - incidentally, £5 million that could be put to use for local services, perhaps to keep a local leisure centre that is currently under threat open. Can we have a statement from the Cabinet Secretary for local government on what a local authority has to do, how incompetent it has to be, before it is put into special measures?
Welsh: Bydd arweinydd y tŷ yn ymwybodol y bydd Cyngor Caerffili yn gwario £193,000 arall i dalu am gostau parhaus y sefyllfa warthus barhaus gyda chyflog yr uwch swyddog, cost a ysgwyddir, wrth gwrs, gan y bobl leol eu hunain heb fod unrhyw fai arnyn nhw. Mae cyfanswm y gost o'r ffiasgo cyfan hwn bellach ymhell dros £5 miliwn - gyda llaw, £5 miliwn y gellid ei ddefnyddio ar gyfer gwasanaethau lleol, o bosib i gadw canolfan hamdden leol ar agor sydd o dan fygythiad ar hyn o bryd. A gawn ni ddatganiad gan Ysgrifennydd y Cabinet dros lywodraeth leol ar yr hyn y mae angen i'r awdurdod lleol ei wneud, pa mor ddi-glem sydd angen iddo fod, cyn iddo gael ei roi mewn mesurau arbennig?
English: Well, I know that the Cabinet Secretary is aware of the situation with Caerphilly council, which has been highlighted just very recently, in terms of the ongoing matter with regard to the senior staff there. I'm not too sure what the status of that is in terms of where it is in process, so I don't think it's appropriate for me to comment further. But I'll certainly raise it with him and ask what his view as to where we are at the moment is.
Welsh: Wel, gwn fod Ysgrifennydd y Cabinet yn ymwybodol o'r sefyllfa gyda Chyngor Caerffili, sydd wedi cael ei amlygu dim ond yn ddiweddar iawn, o ran y mater parhaus gyda'r uwch aelodau staff yno. Dydw ddim yn rhy siŵr beth yw'r sefyllfa gyda hynny o ran lle mae yn y broses, felly dydw i ddim yn credu ei bod yn briodol i mi roi sylwadau pellach. Ond yn sicr byddaf yn codi'r mater gydag ef ac yn gofyn iddo am ei farn ar y sefyllfa ar hyn o bryd.
English: I'd like to ask for a statement from the Cabinet Secretary for Health and Social Services about the impact of the proposed 6.5 per cent pay increase for NHS staff and its effect on clinical staff who are working in the voluntary sector. I know that the hospices are very concerned about how it will impact on their funding. I declare an interest as vice-president of City Hospice in Cardiff. And this concern has been expressed to me, and I believe they may have already written to the Cabinet Secretary about this issue. But, obviously, it is causing a lot of concern to hospices throughout Wales because it will be an additional amount of money onto their funding, and they are uncertain about whether that will automatically come from the health boards, who fund them. So, it would be helpful if we could have some clarification of that.
Welsh: Hoffwn i ofyn am ddatganiad gan Ysgrifennydd y Cabinet dros Iechyd a Gwasanaethau Cymdeithasol ar effaith y cynnydd arfaethedig o 6.5 y cant i gyflog staff y GIG a a'i effaith ar staff clinigol sy'n gweithio yn y sector gwirfoddol. Gwn fod yr hosbisau yn bryderus iawn ynghylch sut y bydd hyn yn effeithio ar eu cyllid. Rwy'n datgan buddiant fel Is-Lywydd Hosbis City yng Nghaerdydd. Mynegwyd y pryder hwn i mi, ac rwy'n credu y gallen nhw fod eisoes wedi ysgrifennu at Ysgrifennydd y Cabinet am y mater hwn. Ond, yn amlwg, mae'n achosi llawer o bryder i hosbisau ledled Cymru oherwydd bydd yn swm ychwanegol o arian i'w cyllid nhw, ac maent yn ansicr a fydd hyn yn dod yn awtomatig oddi wrth y byrddau iechyd sy'n eu hariannu. Felly, byddai'n ddefnyddiol pe gallem gael rhywfaint o eglurhad ar hynny.
English: The Cabinet Secretary has indicated to me that he is aware of the issue and is about to write to you about it. FootnoteLink
Welsh: Mae Ysgrifennydd y Cabinet wedi nodi ei fod yn ymwybodol o'r mater ac mae wrthi'n ysgrifennu atoch yn ei gylch. FootnoteLink
English: Thank you very much. And just to add, I am fully in support of Simon Thomas's issue that he raised about the Windrush generation.
Welsh: Diolch yn fawr iawn. A hoffwn ychwanegu hefyd fy mod yn hollol gefnogol o'r mater a gododd Simon Thomas am y genhedlaeth Windrush.
English: On the first, as you heard me say, I know there's a piece of research that's due to report back - that's been done by the Department for Transport - this summer. I know the Welsh Government's looking at that, and a number of other pieces of research, with a view to seeing what can be done with the new powers. So, I certainly hear you make the same points as John Griffiths did earlier. On the second point, I was not aware of that. The Cabinet Secretary is indicating to me that, if you supply him with details, he'd be very happy to look at it.
Welsh: Ar y cyntaf, fel y clywsoch fi'n dweud, gwn fod darn o waith ymchwil y disgwylir adroddiad arno - mae hynny'n cael ei wneud gan yr Adran Trafnidiaeth - yr haf hwn. Gwn fod Llywodraeth Cymru yn edrych ar hynny, a nifer o ddarnau eraill o ymchwil, gyda'r bwriad o weld beth y gellir ei wneud gyda'r pwerau newydd. Felly, yn sicr rwy'n eich clywed chi yn gwneud yr un pwyntiau a wnaeth John Griffiths yn gynharach. Ar yr ail bwynt, nid oeddwn yn ymwybodol o hynny. Mae Ysgrifennydd y Cabinet yn rhoi arwydd imi, os rhowch fanylion iddo, y byddai'n hapus iawn i edrych ar y mater.
English: Leader of the house, you will be aware of the disappointment in Swansea following the decision by health boards across Wales to approve the siting of a new major trauma centre for south Wales in Cardiff, at the expense of a very strong bid from Morriston Hospital in Swansea. Now, not all of Abertawe Bro Morgannwg health board members agreed to this proposal, however; the vote was not unanimous. One board member, Professor Ceri Phillips of Swansea University, has claimed that the whole process was, and I quote, 'fundamentally flawed', because the cost of creating the centre and network was not known at the time the decision was made. He also stated that the decision, and I quote again, 'smacks of politics trumping economics again'. Now, given the strategic importance of this major trauma centre, and the concerns in south-west Wales on yet another decision to centralise a service in Cardiff at the expense of Swansea, will your Government be prepared to bring forward a debate on this matter so that we can scrutinise the issue in detail and address the pretext that this is a clinical decision, when actually, in fact, it's a political decision?
Welsh: Arweinydd y tŷ, byddwch yn ymwybodol o'r siom yn Abertawe yn dilyn y penderfyniad gan y byrddau iechyd ledled Cymru i gymeradwyo lleoliad canolfan trawma mawr newydd ar gyfer y de yng Nghaerdydd, ar draul cais cryf iawn gan Ysbyty Treforys yn Abertawe. Nawr, ni chytunodd pob un o aelodau Bwrdd Iechyd Abertawe Bro Morgannwg i'r cynnig hwn, fodd bynnag; nid oedd y bleidlais yn unfrydol. Mae un aelod o'r Bwrdd, yr Athro Ceri Phillips o Brifysgol Abertawe, wedi honni bod y broses gyfan, ac rwy'n dyfynnu, 'yn sylfaenol ddiffygiol', oherwydd nid oedd y gost o greu canolfan a rhwydwaith yn hysbys ar adeg gwneud y penderfyniad. Dywedodd hefyd fod y penderfyniad, ac rwy'n dyfynnu unwaith eto, 'yn awgrymu bod gwleidyddiaeth yn curo economeg eto'. Nawr, o gofio pwysigrwydd strategol y ganolfan trawma fawr hon, a phryderon yn y de-orllewin am benderfyniad arall i ganoli'r gwasanaeth yng Nghaerdydd ar draul Abertawe, a fydd eich Llywodraeth yn barod i gyflwyno dadl ar y mater hwn fel y gallwn ni graffu ar y mater yn fanwl a mynd i'r afael â'r esgus bod hwn yn benderfyniad clinigol pan, mewn gwirionedd, mae'n benderfyniad gwleidyddol?
English: Yes, the Cabinet Secretary is indicating to me that he's intending to make a statement at the end of the process, when the process has run its course. Can I say, Presiding Officer, I want to declare an interest in this because, obviously, my constituency is one of those most affected by this decision?
Welsh: Ydy, mae Ysgrifennydd y Cabinet yn rhoi arwydd imi ei fod yn bwriadu gwneud datganiad ar ddiwedd y broses, pan fydd y broses wedi rhedeg ei gwrs. A gaf i ddweud, Llywydd, yr hoffwn i ddatgan buddiant yn hyn o beth oherwydd, yn amlwg, mae fy etholaeth i yn un o'r rhai yr effeithir fwyaf arnyn nhw gan y penderfyniad hwn?
English: I will only ask for one statement. Can I ask for a statement on the social implications for the people of Wales and in respect of access to justice of the Tory Government's court closure programme? And can I just remind you of the particular courts that I'm concerned with that the Tories have closed: Abertillery, Rhondda, Caernarfon, Aberdare, Barry, Carmarthen, Port Talbot, Pwllheli, Aberaeron, Newport, Llandrindod Wells, Neath, Port Talbot, Pontypool, Flint, Bridgend, Pontypridd, Swansea, Holyhead, and I think there maybe one or two I have missed? Could I also ask for some consideration to be given to the fact that, for example, a valuable site such as the Pontypridd magistrates court seems to have been sold or dispensed with for the sake of £350,000? But it seems to me that access to justice is being increasingly denied. That has serious implications for the people of Wales and for many of our communities and we need to have a debate on this issue.
Welsh: Gofynnaf am un datganiad yn unig. A gaf i ofyn am ddatganiad ar oblygiadau cymdeithasol y rhaglen cau Llysoedd sydd gan Lywodraeth y Torïaid ar gyfer pobl Cymru ac o ran cael mynediad i'r system cyfiawnder? A gaf i eich atgoffa am y llysoedd penodol yr wyf yn sôn amdanynt a gafodd eu cau gan y Torïaid: Abertyleri, y Rhondda, Caernarfon, Aberdâr, y Barri, Caerfyrddin, Port Talbot, Pwllheli, Aberaeron, Casnewydd, Llandrindod, Castell-nedd Port Talbot, Pont-y-pŵl, y Fflint, Ogwr, Pontypridd, Abertawe, Caergybi, ac rwy'n credu o bosib bod un neu ddau yr wyf wedi eu methu? A gaf i hefyd ofyn am roi ystyriaeth i'r ffaith yr ymddengys, er enghraifft, bod safle gwerthfawr megis llys ynadon Pontypridd wedi ei werthu neu ei waredu am £350,000? Ond ymddengys i mi y gwrthodir mynediad i'r system cyfiawnder yn gynyddol. Mae goblygiadau difrifol i bobl Cymru ac i lawer o'n cymunedau ac mae angen inni gael dadl ar y mater hwn.
English: Yes, the Member raises a very important point. My understanding is that 26 court buildings in Wales have been sold since 2010 and their receipts total just over £5.5 million. The Government is extremely concerned that we keep access to justice locally in Wales and we've made those points to the UK Government on a number of occasions. I know that the Cabinet Secretary who's responsible for this - who is Alun Davies - is working very closely on this with the Ministry of Justice in developing a justice policy for Wales. We all know that it's essential in a democracy that people have recourse to the rule of law swiftly, locally and easily and are not prohibited from that by centralising decisions that take that ability out of their hands. We are very concerned about it, and I know the Cabinet Secretary is very actively pursuing a policy of attempting to understand what the overarching strategy is, because it's not entirely clear to us.
Welsh: Ydy, mae'r Aelod yn codi pwynt pwysig iawn. Fy nealltwriaeth i yw y gwerthwyd 26 o adeiladau llys yng Nghymru ers 2010 a chyfanswm eu derbyniadau yw ychydig dros £5.5 miliwn. Mae'r Llywodraeth yn bryderus iawn ac am gadw mynediad i'r system cyfiawnder yn lleol yng Nghymru ac rydym wedi gwneud y pwyntiau hynny i Lywodraeth y DU ar sawl achlysur. Gwn fod yr Ysgrifennydd Cabinet sy'n gyfrifol am hyn - sef Alun Davies - yn gweithio'n agos iawn ar hyn gyda'r Weinyddiaeth Gyfiawnder i ddatblygu polisi cyfiawnder i Gymru. Rydym i gyd yn gwybod ei bod yn hanfodol mewn democratiaeth bod pobl yn gallu troi at reol y gyfraith yn gyflym, yn lleol ac yn hawdd ac nad ydynt yn cael eu hatal gan benderfyniadau a wneir yn ganolog sy'n tynnu'r gallu hwnnw oddi wrthynt. Rydym ni'n bryderus iawn am y peth, a gwn fod Ysgrifennydd y Cabinet yn benderfynol iawn o geisio deall beth yw'r strategaeth gyffredinol, oherwydd nid yw'n gwbl eglur i ni.
English: I wonder if I could request a fairly urgent oral statement from the Cabinet Secretary for Health and Social Services please on the role of fire co-responders? Since the red categorisation has been narrowed as regards the number of conditions that are within it, if you like, the role of co-responders in attending amber calls has become far more critical in my view, particularly in attending those calls that I think most of us would consider very serious and probably should be included in the red category. The Cabinet Secretary will be aware of one particular occasion where, actually, co-responders weren't called and with the very saddest of consequences. To me, it's actually inconceivable that the ambulance trust is now considering reducing the role of co-responders to being only able to attend red categorisation calls, which limits the work that they're able to do, considering their expertise, to a very small number of cases. I'd be grateful if he could consider having a statement on that sooner rather than later, because I know the Assembly's concerned about the categorisation generally but co-responders very specifically. Thank you.
Welsh: Tybed a gaf i ofyn am ddatganiad llafar digon brys gan Ysgrifennydd y Cabinet dros Iechyd a Gwasanaethau Cymdeithasol, os gwelwch yn dda, ar swyddogaeth y cyd-ymatebwyr tân? Ers i'r categori coch gael ei leihau o ran nifer yr amodau sydd ynddo, os mynnwch, mae swyddogaeth y cyd-ymatebwyr wrth fynd i alwadau ambr wedi dod yn llawer mwy tyngedfennol, yn fy marn i, yn enwedig wrth fynd i'r galwadau hynny y byddai'r rhan fwyaf ohonom yn eu hystyried yn ddifrifol iawn ac y dylid, yn ôl pob tebyg, eu cynnwys yn y categori coch. Bydd Ysgrifennydd y Cabinet yn ymwybodol o un achlysur penodol pan na chafodd cyd-ymatebwyr eu galw ac arweiniodd hynny at y canlyniadau mwyaf trist. I mi, mae'n annirnadwy mewn gwirionedd fod yr ymddiriedolaeth ambiwlans bellach yn ystyried lleihau swyddogaeth y cyd-ymatebwyr i allu mynd i alwadau categori coch yn unig, sy'n cyfyngu ar y gwaith y maen nhw'n gallu ei wneud, o ystyried eu harbenigedd, i nifer fach iawn o achosion. Byddwn i'n ddiolchgar pe gallai ef ystyried cael datganiad ar hynny gorau po gyntaf oherwydd fy mod i'n gwybod bod y Cynulliad yn poeni am gategoreiddio yn gyffredinol ond yn benodol iawn am gyd-ymatebwyr. Diolch.
English: Yes, the Cabinet Secretary is indicating to me that he's going to ask the ambulance trust to write to all Members and explain what the situation is exactly.
Welsh: Ydy, mae Ysgrifennydd y Cabinet yn rhoi arwydd imi ei fod yn mynd i ofyn i'r ymddiriedolaeth ambiwlans ysgrifennu at bob Aelod ac egluro beth yw'r sefyllfa yn union.
English: Well, on that second point, I wasn't aware of that myself, so I think if the Member would be prepared to send details to - it's actually the Cabinet Secretary for Local Government and Public Services who would be responsible for that. But to both him and the Cabinet Secretary, I'll undertake to make sure that we find out what happened there, because that sounds very strange indeed. In terms of the first one, I think, if you highlight the specific circumstances in which you understand staff have been withdrawn, I'm sure the Minister will look into the very specific circumstances. She's about to make a statement this afternoon on the environment more generally, which I'm sure will afford you the opportunity to ask the question directly.
Welsh: Wel, ar yr ail bwynt hwnnw, doeddwn i ddim yn ymwybodol o hynny fy hun, felly rwy'n credu, pe byddai'r Aelod yn barod i anfon manylion at - mewn gwirionedd Ysgrifennydd y Cabinet dros Lywodraeth Leol a Gwasanaethau Cyhoeddus fyddai'n gyfrifol am hynny. Ond iddo ef ac i Ysgrifennydd y Cabinet, byddwn yn ymrwymo i wneud yn siŵr ein bod yn cael gwybod beth ddigwyddodd yno, oherwydd mae hynny'n swnio'n rhyfedd iawn. O ran yr un cyntaf, rwy'n credu, os byddwch chi'n amlygu'r amgylchiadau penodol pam y cafodd staff eu tynnu yn ôl, rwy'n siŵr y bydd y Gweinidog yn rhoi ystyriaeth i'r amgylchiadau penodol hynny. Mae hi ar fin gwneud datganiad y prynhawn yma ar yr amgylchedd yn fwy cyffredinol, ac rwy'n siŵr y cewch gyfle i ofyn y cwestiwn yn uniongyrchol.
English: Leader of the house, during the Easter recess, it was my pleasure to welcome the Minister for children, Huw Irranca-Davies to the Oaklands play area in Cilfynydd to see how Rhondda Cynon Taf council have worked with local residents to make the play area inclusive for those with additional needs, and also to discuss what steps the Welsh Government could take to promote inclusive play following on from my legislative proposal earlier this year. Will there be a chance for the Welsh Government to update AMs on measures to improve inclusive play during this Assembly term?
Welsh: Arweinydd y tŷ, yn ystod toriad y Pasg, cefais y pleser o groesawu'r Gweinidog dros blant, Huw Irranca-Davies i faes chwarae Oaklands yng Nghilfynydd i weld sut mae Cyngor Rhondda Cynon Taf wedi gweithio gyda thrigolion lleol i wneud y maes chwarae'n gynhwysol ar gyfer y rhai hynny sydd ag anghenion ychwanegol, a hefyd i drafod pa gamau y gallai Llywodraeth Cymru eu cymryd i hyrwyddo chwarae cynhwysol sy'n dilyn fy nghynnig deddfwriaethol yn gynharach eleni. A fydd cyfle i Lywodraeth Cymru roi'r wybodaeth ddiweddaraf i Aelodau'r Cynulliad ar fesurau i wella chwarae cynhwysol yn ystod tymor y Cynulliad hwn?
English: Yes, I know the Minister was delighted to visit the Oaklands play area in Cilfynydd during half term, and to have the opportunity to see the difference that investment in accessible play facilities can make to children and young people. There were a number of follow-up actions agreed on the back of the debate on your legislative proposal earlier in the year, and I know that the Minister for children will be happy, in due course, to update AMs on all of the measures being taken forward to improve inclusive play during this Assembly term.
Welsh: Ie, rwy'n gwybod bod y Gweinidog yn falch iawn o ymweld â maes chwarae Oaklands yng Nghilfynydd yn ystod yr hanner tymor, a chael cyfle i weld y gwahaniaeth y gall buddsoddi mewn cyfleusterau chwarae hygyrch ei wneud i blant a phobl ifanc. Roedd nifer o gamau dilynol y cytunwyd arnyn nhw ar ôl y ddadl ar eich cynnig deddfwriaethol yn gynharach yn y flwyddyn, a gwn y bydd y Gweinidog dros blant yn hapus, maes o law, i roi'r wybodaeth ddiweddaraf i Aelodau'r Cynulliad ar bob un o'r camau a gyflwynir i wella chwarae cynhwysol yn ystod tymor y Cynulliad hwn.
English: Leader of the Chamber, I would like a Government statement on the First Minister offering his support for the bombing in Syria. It seems that international chemical weapons inspectors are going to investigate in Douma tomorrow to report on what has happened there, but personnel, possibly from Wales, have already been sent to bomb Syria before the investigation has taken place, and the First Minister of Wales supported it. In Westminster, your Labour colleagues are talking about a war powers Act to democratically limit military action, possibly. So, what's the policy in Wales? Is it that the First Minister just says what he likes on behalf of the Government? I've spoken before about your very selective approach to what you will speak on in terms of foreign policy. You've had little to say, if anything, about the Kurds - nothing, in fact - and nothing to say on behalf of the Yemeni community in Wales. So, what I'd like, really, is some clarity from your Government. So, can you please make a statement on the First Minister's actions in supporting the military action in Syria as First Minister?
Welsh: Arweinydd y Siambr, hoffwn i gael datganiad Llywodraeth ar y cynnig o gefnogaeth a wnaed gan Brif Weinidog Cymru i'r bomio yn Syria. Mae'n ymddangos bod arolygwyr arfau cemegol rhyngwladol yn mynd i ymchwilio yn Douma yfory i adrodd ar yr hyn sydd wedi digwydd yno. Ond mae personél, o bosib o Gymru, eisoes wedi'u hanfon i fomio Syria cyn i'r ymchwiliad gael ei gynnal, a chefnogodd Prif Weinidog Cymru hynny. Yn San Steffan, mae eich cyd-Aelodau Llafur yn sôn am Ddeddf pwerau rhyfel i gyfyngu ar weithredu milwrol yn ddemocrataidd, o bosib. Felly, beth yw'r polisi yng Nghymru? Ai dweud yr hyn y mae ei eisiau ar ran y Llywodraeth y mae'r Prif Weinidog? Rwyf wedi siarad yn flaenorol am eich dull detholus iawn o ran yr hyn y byddwch chi'n siarad amdano ar bolisi tramor. Rydych chi wedi cael fawr ddim i'w ddweud, os unrhyw beth, am y Cwrdiaid - dim byd o gwbl, mewn gwirionedd - a dim byd i'w ddweud ar ran y gymuned Yemeni yng Nghymru. Felly, beth fyddwn i'n ei hoffi, yn wir, yw rhywfaint o eglurder gan eich Llywodraeth. Felly, a wnewch chi ddatganiad ar gamau Prif Weinidog Cymru yn cefnogi'r gweithredu milwrol yn Syria fel Prif Weinidog Cymru?
English: The Member will be very well aware that international foreign policy is not devolved to Wales. The First Minister answered questions about his phone call with the Prime Minister earlier on in First Minister's questions, and I don't have anything to add to that.
Welsh: Bydd yr Aelod yn ymwybodol iawn nad yw polisi tramor rhyngwladol wedi'i ddatganoli i Gymru. Atebodd Prif Weinidog Cymru gwestiynau am ei alwad ffôn gyda Phrif Weinidog y DU yn gynharach yn y cwestiynau i'r Prif Weinidog, ac nid oes gennyf i unrhyw beth i'w ychwanegu at hynny.
English: I think, leader of the house, Wales has been regarded as a world leader in promoting equality and human rights. We now have the opportunity to progress further by commencing the 2010 Equality Act's socioeconomic duty, with the power devolved on 1 April. So, will you join me in congratulating Harriet Harman, former deputy leader of the Labour Party, who got this power on the statute book, alongside the gender pay gap provisions of the Act? The socioeconomic duty would require public bodies to make decisions on the way they tackle inequalities of outcomes caused by socioeconomic disadvantage. Will the Welsh Government now consider commencing this duty? Can I also ask, leader of the house, if we could have an update? We're awaiting the outcome of the environment Minister's consideration of the environmental impact assessment relating to the biomass incinerator. I'm aware that the company has commented on the request for an EIA. In the interests of transparency, I would like to ask for their response to be published and a decision date from the Minister to be given. Thank you.
Welsh: Rwy'n credu, arweinydd y tŷ, bod Cymru wedi'i hystyried fel arweinydd y byd o ran hyrwyddo cydraddoldeb a hawliau dynol. Mae gennym gyfle bellach i wneud cynnydd eto trwy gychwyn dyletswydd economaidd-gymdeithasol Deddf Cydraddoldeb 2010, a fydd yn bŵer datganoledig ar 1 Ebrill. Felly, a wnewch chi ymuno â mi i longyfarch Harriet Harman, cyn-Ddirprwy Arweinydd y Blaid Lafur, sydd wedi sicrhau'r pŵer hwn ar y llyfr statud, ochr yn ochr â'r darpariaethau ar gyfer y bwlch cyflog rhwng y rhywiau yn y Ddeddf? Byddai'r ddyletswydd economaidd-gymdeithasol yn ei wneud yn ofynnol i gyrff cyhoeddus wneud penderfyniadau ar y ffordd y maen nhw'n mynd i'r afael ag anghydraddoldebau o ran canlyniadau a achosir gan anfantais economaidd-gymdeithasol. A fydd Llywodraeth Cymru nawr yn ystyried cychwyn y ddyletswydd hon? A gaf i hefyd ofyn, arweinydd y tŷ, am ddiweddariad? Rydym ni'n disgwyl canlyniad ystyriaeth y Gweinidog dros yr amgylchedd o asesiad o'r effaith amgylcheddol sy'n ymwneud â'r llosgydd biomas. Rwy'n ymwybodol bod y cwmni wedi gwneud sylwadau ar y cais am asesiad o'r effaith amgylcheddol. Er budd tryloywder, hoffwn i ofyn am gyhoeddiad o'r ymateb ac am gael dyddiad penderfyniad gan y Gweinidog. Diolch.